Августа 1260. године потписано је примирје између Михаила и Балдуина II у трајању од једне године (до августа 1261). Иако опсада није успела, Михаило је већ отпочео са прављењем планова за нови покушај. Марта 1261. године потписао је Нимфејски споразум са Ђеновљанском републиком, чиме је обезбедио помоћ њихове флоте у замену за трговинске повластице. Споразум је такође био уперен и против Млетачке републике, са којим је Ђенова водила рат Сен Сабас. Међутим, Цариград је на неочекивано лак начин заузео Алексије Стратегопул 25. јула 1261. године.